Diari Oficial de la Generalitat Valenciana


Sumari del DOGV 4575, del 28-08-2003 (2003/9536)

Informació pública del projecte d'urbanització del programa d'actuació integrada del sòl urbanitzable de San Antonio de Benagéber, sector T-1.
----------------------------------------------------------------------------------------------------------------------------------------------

### Dades del document

Número de DOGV
:   4575

Data del DOGV
:   28-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9536


Organisme emissor
:   Ajuntament de San Antonio de Benagéber

Tipus de document
:   Anunci

Informació pública del projecte d'urbanització del programa d'actuació integrada del sòl urbanitzable de San Antonio de Benagéber, sector T-1. [2003/Q9536]
  
Mitjançant la Resolució de l'Alcaldia, de data 31 de juliol de 2003, es va aprovar el projecte d'urbanització del programa d'actuació integrada del sòl urbanitzable de San Antonio de Benagéber, sector T-1, una vegada contestades oportunament les al·legacions formulades i després dels informes tècnics pertinents.
  
Les càrregues totals d'urbanització pugen a 1.751.835,80 euros (abans 548.812.004,88 pessetes) (este import no inclou l'IVA). De l'anterior quantia, 1.322.633,46 euros (abans 091.636.859,88 pessetes) corresponen al cost d'urbanització i 429.202,34 euros (abans 55.251.460,54 pessetes) a despeses generals i al benefici de l'urbanitzador.
  
El que s'ha dit anteriorment fixa el coeficient R de retribució de l'urbanitzador en 0,5948 (pagament a este de les càrregues d'urbanització mitjançant terrenys, fórmula elegida al programa), als efectes que cada propietari siga coneixedor de la proporció de terrenys amb què es retribuirà l'urbanitzador, i que si desitja el pagament en metàl·lic, opte per este dins del termini de 10 dies, a partir de la present notificació, en les condicions exigides per l'article 71.3 de la Llei Reguladora de l'Activitat Urbanística (LRAU).
  
 Als efectes aclaridors corresponents, cal indicar que els costs d'urbanització són, en el cas de pagament en metàl·lic, a raó de 34,60 euros (abans 5.756 pessetes més IVA) per metre quadrat de sòl brut d'aportació.
  
Cal fer menció que en el moment actual no estan contemplats els excessos/defectes d'adjudicació que li puguen correspondre amb l'aprovació del projecte de reparcel·lació, així com tampoc estan contemplats els imports corresponents a indemnitzacions o demolicions que també s'estipularan en el projecte esmentat. Estos conceptes, tal com indica l'article 67.1 apartat a) de la LRAU, tenen consideració de càrregues d'urbanització, tots els propietaris han de retribuir en comú. Per la qual cosa els imports indicats no són definitius sinó els corresponents al moment procedimental en què ens trobem.
  
Cosa que es comunica perquè en prengueu coneixement i efectes, i s'advertix als possibles interessats que la present resolució és definitiva en via administrativa i contra esta s'hi poden interposar els recursos següents:
  
1. Amb caràcter potestatiu, el de reposició en el termini d'un mes davant de l'òrgan que va dictar la present resolució. Dins del termini del mes següent al d'interposició s'haurà de resoldre; en el cas que no es resolga en este termini, s'entendrà desestimat presumptament i s'hi podrà interposar el contenciós administratiu.
  
2. Recurs contenciós administratiu davant el Jutjat Contenciós Administratiu de València, que s'hi podrà interposar en el termini de dos mesos. Este termini comptarà des de la notificació de l'acte si no s'ha utilitzat el potestatiu de reposició o des de la notificació de la resolució d'este recurs, si l'hi haguera.
  
En el cas de desestimació presumpta del recurs potestatiu de reposició, el termini serà de sis mesos a partir de la data en què aquella es produïsca. Tot això sense perjuí de poder exercitar qualsevol altre recurs que estime pertinent segons dret.
  
San Antonio de Benagéber, 8 de agosto de 2003.- L'alcalde: Eugenio Cañizares López.
  
f) EXPROPIACIONS